dvergfluesnapper
Store norske leksikon,Biologi,Dyreriket,Ryggstrengdyr,Virveldyr,Fugler,Spurvefugler,Fluesnapperfamilien,Ficedula
Dvergfluesnapper er en fugleart i fluesnapperfamilien. Den er den minste fluesnapperen vi har i Norge.
Beskrivelse Dverfluesnapperen er 11–12 cm stor. Begge kjønn har brun overside og minner om hunnen hos svarthvit fluesnapper, men skiller seg ved at de har en karakteristisk hvit lengdebord langs begge sider av halen. I tillegg er strupen hos hannen oransje-brun, og hos hunnen og ettårige hanner er den blek hvit-oransje. Resten av undersiden er hvit.Sangen begynner med noen spisse, korte toner etterfulgt av en rytmisk svarthvitfluesnapper-aktig midtparti og avsluttes med en langsom serie med fallende toner. Næring Dvergfluesnapperen tar flygende insekter som de andre fluesnapperne. Utbredelse og bestand Dvergfluesnapperen er en svært sjelden hekkefugl i Norge. I følge Norsk Ornitologisk Forening teller bestanden ett til fem par. Det første hekkefunnet ble gjort i Hedmark (Innlandet) i 1982. Den hekker for øvrig i Danmark og Sverige og videre mot sørøst.Den trives i skog med rik undervegetasjon og gjerne en bekk i nærheten. Velger primært løvskog. Trekk Dvergfluesnapperen er en trekkfugl og opptrer regelmessig i Sør-Norge i trekktiden. Den overvintrer i India og Pakistan. Les mer i Store norske leksikon fluesnapperfamilien trekkfugler Eksterne lenker BirdID: Faktaside om dvergfluesnapper